Kazitiškio pagrindinė mokykla

Ignalinos rajono Kazitiškio pagrindinė mokykla – buvusi dieninė, savarankiško mokymosi bendrojo lavinimo mokykla Ignalinos raj., Kazitiškyje, vykdanti pradinio, pagrindinio ir papildomo ugdymo programas lietuvių kalba. Įstaigos kodas 190237384, steigėjas Ignalinos rajono savivaldybės taryba.

Buvęs filialas – Ignalinos r. Kazitiškio pagrindinės mokyklos Švedriškės skyrius.

Istorija 

1878 m. Kazitiškio apylinkėse veikė slapta lietuviška mokykla. Kazitiškyje mokykla įsteigta 1914 m. Tai buvo valdinė pradinė mokykla, kurioja dėstyta rusų kalba. 1922 m. pradėjo veikti septynmetė lenkiška mokykla. 1939 m. įkurta lietuviška pradinė mokykla. 1949 m. ji tapo septynmete, 1960 m.  – aštuonmete, 1992 m. – devynmete. 1999 m., pradines klases iškėlus į rekonstruotą pašto pastatą, mokykloje atidaryta 10 klasė ir priešmokyklinio ugdymo grupė 5-6 metų vaikams. Nuo 2003 m. rugsėjo 1 d. mokykla turėjo Švedriškės skyrių.

2009 m. rugpjūčio 31 d. savivaldybės tarybos sprendimu Kazitiškio pagrindinė mokykla prijungta prie Vidiškių gimnazijos. 2012 m. rugsėjo 1 d. dėl mažo mokinių skaičiaus Kazitiškio skyriuje nebevykdyta pagrindinio ugdymo programa, likusioje jungtinėje klasėje ugdyti tik pradinių klasių mokiniai. 2013 m. rugsėjo 1 d. Kazitiškio skyriuje nesusirinko ir pradinių klasių mokiniai, todėl skyriaus veikla nutraukta.

Direktoriai 
 Vida Beržinienė

Žymūs mokiniai 
 Vladas Terleckas

Šaltiniai 

Kazitiškis
Buvusios Ignalinos rajono savivaldybės mokyklos